Республика күні: 68 педагог мемлекеттік наградамен марапатталды
DATE: 15:38, 24 Қазан 2023 | GMT +5
TITLE: Республика күні: 68 педагог мемлекеттік наградамен марапатталды
URL: https://kaz.inform.kz/news/respublika-kun-68-pedagog-memlekettk-nagradalarmen-marapattaldi-0ccebc/
META: DATE: 15:38, 24 Қазан 2023 | GMT +5
TOTAL WORDS: 146
AUTHOR(S):
TEXT: «25 қазан — тарихи дата. Осы күні еліміздің егемендігі жарияланды. Еліміз тәуелсіз мемлекеттің қалыптасуы мен дамуының әртүрлі кезеңін еңсерді. Мұның бәрі азаматтарымыздың, оның ішінде отандық білім беру жүйесінің дамуына үлес қосатын педагогтардың, оқушылар мен студенттердің жетістіктерімен де тығыз байланысты. Биыл біздің балалар түрлі халықаралық олимпиадаларда 241 медаль жеңіп алды, 23 оқушы әлемдегі ең беделді жеті олимпиаданың үздіктерінің қатарына ілікті. Алғаш рет Қазақстан құрамасы EuroSkills-те 2 медаль және 4 үздік медальон жеңіп алды. Біздің жігіттер жылдан-жылға ең биік халықаралық ареналарда еліміздің туын көтеруді жалғастыра береді», - деді Оқу-ағарту министрі Ғани Бейсембаев салтанатты шарада. Фото: Оқу-ағарту министрлігі. Педагогтар «Парасат», «Құрмет» орденін, «Ерен еңбегі үшін», «Еңбек ардагері», Ыбырай Алтынсарин, «Білім беру ісінің құрметті қызметкері» медалін және министрдің атынан құрмет грамотасын және алғыс хат алды. Фото: Оқу-ағарту министрлігі. Одан бөлек, «Оқу-ағарту министрлігінің еңбек сіңірген қызметкері» дипломы табыс етілді. Фото: Оқу-ағарту министрлігі. Салтанатты шараның соңы мерекелік концертке ұласты. Фото: Оқу-ағарту министрлігі
